Diari Oficial de la Generalitat Valenciana


Sumari del DOGV 875, del 25-07-1988 (1988/811715)

DECRET 106/1988, de 18 de juliol, del Consell de la Generalitat Valenciana, pel qual es prorroga el període de vigència dels Consells Directius dels Centres de Professors de la Comunitat Valenciana.
------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/18/106/dof/vci/html**

### Dades del document

Número de DOGV
:   875

Data del DOGV
:   25-07-1988

Secció del DOGV
:   DISPOSICIONS GENERALS

Número del document
:   1988/811715


Data del document
:   18-07-1988

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 106/1988, de 18 de juliol, del Consell de la Generalitat Valenciana, pel qual es prorroga excepcionalment el període de vigència dels Consells Directius dels Centres de Professors de la Comunitat Valenciana.  
Pel Decret 12/1985, de 14 de febrer, del Consell de la Generalitat Valenciana, es regulà la creació i el funcionament dels Centres de Professors de la Comunitat Valenciana. L'article sisé de l'esmentat Decret assenyala que en cada Centre de Professors hi haurà un Consell Directiu presidit pel Director d'aquest i integrat per professors pertanyents a l'equip tècnico-pedagògic, fins a un màxim de tres, i per professors elegits pels professionals de l'ensenyament adscrits al Centre, d'entre els coordinadors dels moviments de renovació pedagògica, seminaris o grups de treball, fins a un màxim de set. Així mateix assenyala que els membres escollits per al Consell Directiu ho seran per un període d'un any, renovable per un altre.  
Conclòs el període de dos anys de funcionament dels Consells Directius constituïts segons la normativa fixada per Ordre de 17 d'abril de 1986, de la Conselleria de Cultura, Educació i Ciència, i com que s'ha d'avaluar el funcionament dels Centres de Professors de la Comunitat Valenciana durant aquest període, resulta convenient prorrogar el període de vigència dels òrgans directius actuals.  
Per tot això, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana, en sessió celebrada el dia 18 de juliol de 1988,  
DECRETE:  
Article únic  
Perllongar el període de vigència dels actuals Consells Directius dels Centres de Professors de la Comunitat Valenciana fins a la renovació que s'en produirà com a màxim abans del 30 de gener de 1989.  
DISPOSICIONS FINALS  
Primera  
El Conseller de Cultura, Educació i Ciència resta facultat, en l?àmbit de les seues competéncies, per a dictar les Resolucions o Instruccions que crega necessàries per a realitzar el que disposa aquest Decret.  
Segona  
Aquest Decret entrarà en vigor el dia de la publicació en el Diari Oficial de la Generalitat Valenciana.  
València, 18 de juliol de 1988.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI